Michaela O'Neill
Michaela O'Neill Res apud Vicidata repertae: Nativitas: 10 Ianuarii 1977; Fermoy Patria: Britanniarum Regnum, Hibernia Nomen nativum: Michelle Doris Michaela O'Neill, nomine nativo Michelle Doris (Fermoy in oppido comitatus Corcagiensis nata die 10 Ianuarii 1977) est politica Hiberniae Septentrionalis. E familia oppidi Clonoe comitatus Tyronensis orta, Dungannon in urbe educata ubi pater consiliarius municipalis merebat, annum vicensimum primum agens sodalis factionis Sinn Féin facta est; cui factioni praeses vicaria functa erit a die 10 Februarii 2018. Consiliaria mox iuxta politicum Franciscum Molloy(en) laborare coepit. Ipsa ab anno 2007 legata est conventui legislativo Hiberniae Septentrionalis. Ministra ab agricultura evolutionisque ruralis a die 5 Maii 2011 usque in 6 Maii 2016 meruit, deinde ministra a valetudine usque ad 2 Martii 2017. Prima ministra vicaria Hiberniae Septentrionalis die 11 Ianuarii 2020 facta est. Factione Sinn Féin in comitiis anni 2022 ineuntis victrice, Michaela O'Neill ministra primaria fieri debebat (huius factionis prima) nisi quod factionistae Unionistarum democraticae co-operationem duos fere annos recusavissent. Denuo die 3 Februarii 2024 officium primae ministrae accepit.